Euroopan parlamentin ja neuvoston direktiivi 94/36/EY, annettu 30 päivänä kesäkuuta 1994, elintarvikkeissa käytettäväksi tarkoitetuista väriaineista



Virallinen lehti nro L 237 , 10/09/1994 s. 0013 - 0029

Suomenk. erityispainos Alue 13 Nide 27 s. 0015

Ruotsink. erityispainos Alue 13 Nide 27 s. 0015



EUROOPAN PARLAMENTIN JA NEUVOSTON DIREKTIIVI 94/36/EY, annettu 30 päivänä kesäkuuta 1994, elintarvikkeissa käytettäväksi tarkoitetuista väriaineista EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 100 a artiklan, ottavat huomioon elintarvikkeissa sallittuja lisäaineita koskevan jäsenvaltioiden lainsäädännön lähentämisestä 21 päivänä joulukuuta 1988 annetun neuvoston direktiivin 89/107/ETY(1) ja erityisesti sen 3 artiklan 2 kohdan, ottavat huomioon komission ehdotuksen(2), ottavat huomioon talous- ja sosiaalikomitean lausunnon(3), noudattavat perustamissopimuksen 189 b artiklassa määrättyä menettelyä(4), sekä katsovat, että elintarvikevärejä ja niiden käyttöä koskevien kansallisten säännösten erot estävät elintarvikkeiden vapaata liikkuvuutta ja siitä voi seurata syrjivä kilpailutilanne, kaiken elintarvikelisäaineita ja niiden käyttöä koskevan sääntelyn perusteena on oltava tarve suojella ja valistaa kuluttajia, elintarvikelisäainetta voidaan käyttää ainoastaan, jos voidaan osoittaa, että sen käyttö on teknisesti tarpeellista ja ettei se vahingoita terveyttä, väriaineita käytetään palauttamaan alkuperäinen ulkonäkö elintarvikkeisiin, joiden väri on muuttunut jalostuksessa, varastoinnissa, pakkaamisessa tai jakelussa ja joiden visuaalinen houkuttelevuus on siten vähentynyt, väriaineita käytetään antamaan elintarvikkeille houkuttelevampi ulkonäkö sekä tunnistamaan tavallisesti tiettyihin elintarvikkeisiin yhdistettävät aromit ja antamaan elintarvikkeille sellaista väriä, jota niissä ei itsessään ole, on tarpeen liittää tämän direktiivin tekstiin tietyt virkaeläinlääkärin vastuulla tehtyyn lihan terveysmerkintään tarkoitetut väriaineet, direktiivin 91/497/ETY(5) vaatimusten ja erityisesti sen liitteessä I olevan XI luvun mukaisesti, ainoastaan tässä direktiivissä sallittuja väriaineita tulisi käyttää munien koristeluun tai niiden leimaamiseen, kuten asetuksessa (ETY) N:o 1274/91(6) säädetään, väriaineita käytetään elintarvikkeissa jo luonnostaan olevien väriaineiden väriä vahvistamaan, yleisesti hyväksytään, että tietyissä jalostamattomissa elintarvikkeissa sekä tietyissä muissa peruselintarvikkeissa ei saa esiintyä elintarvikelisäaineita, viimeisimpien näistä aineista saatujen tieteellisten ja toksikologisten tietojen perusteella joitakin näitä aineita voidaan sallia käytettävän ainoastaan tiettyihin elintarvikkeisiin ja tietyin käyttöedellytyksin, on tarpeen vahvistaa tiukat säännöt elintarvikelisäaineiden käytölle vauvan- tai pikkulasten ruoassa, elintarvikealan tiedekomiteaa on kuultu niistä aineista, jotka eivät vielä kuulu yhteisön säännösten soveltamisalaan, on suotavaa noudattaa pysyvän elintarvikekomitean soveltamismenettelyä, jos on päätettävä, kuuluuko jokin tietty elintarvike johonkin tiettyyn ryhmään, tällä direktiivillä korvataan osittain elintarvikkeissa sallittuja väriaineita koskevan jäsenvaltioiden lainsäädännön lähentämisestä 23 päivänä lokakuuta 1962 annettu neuvoston direktiivi(7), direktiivin 89/107/ETY 11 artiklassa säädetyn menettelyn mukaisesti ehdotetaan muutosta väriaineita koskeviin olemassa oleviin puhtausvaatimuksiin sekä sellaisia väriaineita koskevia uusia laatuvaatimuksia, joille ei ole olemassa puhtausvaatimuksia, ja kuluttajien suojelemiseksi yhteisön on edistettävä tutkimusta elintarvikevärien mahdollisista vaikutuksista (joista erityisesti kumulatiiviset ja synergistiset vaikutukset) terveydelle, erityisesti niiden väriaineiden, joiden turvallisuudesta on erimielisyyttä, OVAT ANTANEET TÄMÄN DIREKTIIVIN: 1 artikla 1. Tämä direktiivi on erityisdirektiivi, joka on osa direktiivin 89/107/ETY 3 artiklan mukaista laaja-alaista direktiiviä. 2. Tässä direktiivissä "väriaineilla" tarkoitetaan aineita, jotka lisäävät tai antavat uudelleen väriä elintarvikkeisiin; kyseessä voivat olla elintarvikkeiden omat luonnolliset ainesosat tai muista luonnollisista lähteistä olevat aineet, joita ei tavanomaisesti sellaisenaan käytetä elintarvikkeina ja joita ei tavanomaisesti käytetä elintarvikkeille ominaisina ainesosina. Tässä direktiivissä tarkoitettuja väriaineita ovat elintarvikkeista ja muista luonnollisista ainesosista fysikaalisesti ja/tai kemiallisesti uuttamalla saadut valmisteet, joiden uuttamisessa pigmentit erotetaan ravinto- ja aromiaineista. 3. Seuraavia aineita ei kuitenkaan pidetä tässä direktiivissä väriaineina: - elintarvikeyhdisteiden valmistuksessa käytettyjä kuivattuja tai tiivistettyjä elintarvikkeita sekä aromeja, joilla on aromi-, ravintoaine- ja maustevaikutuksen ohella toissijaista väriainevaikutusta, erityisesti paprika, kurkuma ja sahrami - elintarvikkeiden sellaisten ulkoisten osien värjäämiseen käytettyjä väriaineita, joita ei tavallisesti nautita, kuten juustonkuoret ja lihatuotteissa käytetyt suolet. 2 artikla 1. Ainoastaan liitteessä I lueteltuja aineita voidaan käyttää väriaineina elintarvikkeissa. 2. Väriaineita voidaan käyttää ainoastaan liitteissä III, IV ja V luetelluissa elintarvikkeissa ja niissä täsmennetyin edellytyksin; väriaineita voidaan käyttää näissä elintarvikkeissa, jos ne on tarkoitettu direktiivin 89/398/ETY(8) mukaiseen erityiskäyttöön. 3. Liitteessä II luetelluissa elintarvikkeissa voidaan käyttää väriaineita ainoastaan, jos siitä erikseen määrätään liitteissä III, IV tai V. 4. Ainoastaan tiettyyn käyttöön sallitut väriaineet luetellaan liitteessä IV. 5. Elintarvikkeissa yleisesti sallitut väriaineet sekä niiden käyttöedellytykset luetellaan liitteessä V. 6. Liitteessä esitetyt enimmäismäärät: - koskevat nautittavaksi valmiita elintarvikkeita, jotka valmistetaan valmistajan ohjeiden mukaan, - tarkoittavat väriainevalmisteen sisältämän pääasiallisen väriaineen määriä. 7. Tämän direktiivin liitteissä ilmaisu "quantum satis" osoittaa, että mitään enimmäismäärää ei ole eritelty. Väriaineita käytetään kuitenkin hyvien valmistustapojen mukaisesti, sellaisina määrinä, jotka eivät ylitä halutun vaikutuksen saamiseksi tarvittavaa määrää ja edellyttäen, että kuluttajaa ei johdeta harhaan. 8. Direktiivissä 91/497/ETY säädettyyn lihavalmisteisiin vaadittavaan terveysmerkintään ja muihin vaadittaviin merkintöihin voidaan käyttää ainoastaan väriaineita E 155 ruskea HT, E 133 briljanttisininen FCF tai E 129 allurapunainen AC tai jotain sopivaa E 133 briljanttisininen FCF:n ja E 129 allurapunainen AC:n seosta. 9. Ainoastaan liitteessä I lueteltuja väriaineita voidaan käyttää munien kuorien koristevärjäykseen tai leimaamiseen, kuten asetuksessa (ETY) N:o 1274/91 säädetään. 10. Ainoastaan liitteessä I lueteltuja väriaineita, lukuun ottamatta E 123:a, E 127:ää, E 128:aa, E 154:ää, E 160b:tä, E 161g:tä, E 173:a ja E 180:tä, voidaan myydä suoraan kuluttajille. 11. Tässä direktiivissä tarkoitettuja 'jalostamattomia elintarvikkeita' ovat elintarvikkeet, joita ei ole käsitelty mitenkään niin, että niiden alkuperäinen tila olisi huomattavasti muuttunut. Ne on kuitenkin voitu esimerkiksi jakaa, erottaa ja viipaloida, niistä on voitu poistaa luut, ne on voitu jauhaa, nylkeä, kuoria, leikata, pestä, pakastaa, jäädyttää, jäähdyttää, jauhaa tai niistä on voitu poistaa kuoret ja ne voivat olla pakattuja tai pakkaamattomia. 3 artikla Rajoittamatta muiden yhteisön säännösten noudattamista väriaineen esiintyminen elintarvikkeessa sallitaan: - elintarvikkeiden yhdistelmässä, jos sitä ei mainita liitteessä II, ja siltä osin kuin tämän väriaineen käyttö on sallittu jossakin elintarvikkeiden yhdistelmän muodostavista ainesosista tai - jos tämä elintarvike on tarkoitettu ainoastaan tämän direktiivin säännösten mukaisen elintarvikkeiden yhdistelmän valmistukseen. 4 artikla Jäljempänä 5 artiklassa säädetyn menettelyn mukaisesti voidaan päättää, kuuluuko tämä elintarvike johonkin liitteissä mainittuun elintarvikeryhmään ja ovatko aineet 1 artiklassa tarkoitettuja väriaineita. 5 artikla 1. Jos tässä artiklassa säädettyä menettelyä on noudatettava, komissiota avustaa päätöksellä 69/414/ETY(9) perustettu pysyvä elintarvikekomitea, jäljempänä "komitea". 2. Puheenjohtaja kutsuu komitean koolle omasta aloitteestaan tai jonkin jäsenvaltion edustajan pyynnöstä. 3. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen. 4. a) Komissio päättää suunnitelluista toimenpiteistä, jos ne ovat komitean lausunnon mukaiset. b) Jos suunnitellut toimenpiteet eivät ole komitean lausunnon mukaisia tai lausuntoa ei ole annettu, komissio tekee viipymättä neuvostolle ehdotuksen tarvitta- vista toimenpiteistä. Neuvosto ratkaisee asian määräenemmistöllä. Jos neuvosto ei ole ratkaissut asiaa kolmen kuukauden kuluessa siitä, kun asia on tullut vireille neuvostossa, komissio tekee päätöksen ehdotetuista toimenpiteistä. 6 artikla Kolmen vuoden kuluessa tämän direktiivin antamisesta jäsenvaltiot ottavat käyttöön valvontajärjestelmät, joilla väriaineiden kulutusta ja käyttöä voidaan seurata sekä tekevät komissiolle selkoa havainnoistaan. Viiden vuoden kuluessa tämän direktiivin antamisesta komissio esittää Euroopan parlamentille kertomuksen väriaineiden markkinoilla tapahtuneista muutoksista sekä käytön ja kulutuksen tasoista. Viiden vuoden kuluessa tämän direktiivin antamisesta direktiivin 89/107/ETY liitteessä II olevan 4 kohdan yleisten vaatimusten mukaisesti komissio tarkastelee uudelleen siinä esitettyjä käyttöedellytyksiä ja ehdottaa tarvittaessa muutoksia. 7 artikla Kumotaan elintarvikkeissa sallittuja väriaineita koskevan 23 päivänä lokakuuta 1962 annetun neuvoston direktiivin 1 P7 artiklan, 8 artiklan 1 kohdan ensimmäisen luetelmakohdan ja 2 kohdan sekä 9 P15 artiklan säännökset. Viittauksia kumottuihin säännöksiin pidetään viittauksina tämän direktiivin vastaaviin säännöksiin. 8 artikla Tämän direktiivin voimaantulopäivänä komissio aloittaa yhdessä Euroopan parlamentin, kansallisten ministeriöiden, elintarviketeollisuuden, elintarvikkeiden vähittäismyyjien ja kuluttajajärjestöjen kanssa kuluttajille suunnatun tiedotuskampanjan sallittujen väriaineiden arviointi- ja lupamenettelyistä sekä "E" -numerojärjestelmän merkityksestä. 9 artikla 1. Jäsenvaltioiden on saatettava voimaan viimeistään 31 päivänä joulukuuta 1995 tämän direktiivin noudattamisen edellyttämät lait, asetukset ja hallinnolliset määräykset. Näiden säännösten ja määräysten tarkoituksena on: - sallia viimeistään 31 päivänä joulukuuta 1995 tämän direktiivin mukaisten tuotteiden kaupan pitäminen ja käyttö, - kieltää viimeistään 31 päivänä joulukuuta 1995 sellaisten tuotteiden kaupan pitäminen ja käyttö, jotka eivät ole tämän direktiivin mukaisia; kuitenkin niiden tuotteiden kauppaa, jotka on luovutettu kaupan pidettäviksi tai joiden merkinnät on tehty ennen edellä mainittua päivää ja jotka eivät ole tämän direktiivin mukaisia, voidaan jatkaa, kunnes varastot on myyty loppuun. Jäsenvaltioiden on ilmoitettava tästä viipymättä komissiolle. 2. Näissä jäsenvaltioiden antamissa 1 kohdassa tarkoitetuissa säännöksissä ja määräyksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 10 artikla Tämä direktiivi tulee voimaan päivänä, jona se julkaistaan Euroopan yhteisöjen virallisessa lehdessä. 11 artikla Tämä direktiivi on osoitettu kaikille jäsenvaltioille. Tehty Brysselissä 30 päivänä kesäkuuta 1994. Euroopan parlamentin puolesta Neuvoston puolesta Puhemies Puheenjohtaja E. KLEPSCH A. BALTAS (1) EYVL N:o L 40, 11.2.1989, s. 27. Direktiivi sellaisena kuin se on viimeksi muutettuna direktiivillä 94/34/EY (ks. EYVL N:o L 237, 10.9.1994, s. 1). (2) EYVL N:o C 12, 8.1.1992, s. 7 (3) EYVL N:o C 313, 30.11.1992, s. 1 (4) Euroopan parlamentin lausunto, annettu 10 päivänä maaliskuuta 1993 (EYVL N:o C 115, 26.4.1993, s. 105), vahvistettu 2 päivänä joulukuuta 1993 (EYVL N:o C 342, 20.12.1993), neuvoston yhteinen kanta, vahvistettu 9 päivänä maaliskuuta 1994, ja Euroopan parlamentin päätös, tehty 9 päivänä maaliskuuta 1994 (EYVL N:o C 91, 28.3.1994, s. 79). (5) EYVL N:o 268, 24.9.1991, s. 69. Direktiivi sellaisena kuin se on viimeksi muutettuna direktiivillä 92/5/ETY (EYVL N:o L 57, 2.3.1992, s. 1). (6) Komission asetus (ETY) N:o 1274/91, annettu 15 päivänä toukokuuta 1991, tietyistä munien kaupan pitämisen vaatimuksista annetun neuvoston asetuksen (ETY) N:o 1907/90 soveltamista koskevista yksityiskohtaisista säännöistä (EYVL N:o L 121, 16.5.1991, s. 11). Asetus sellaisenä kuin se on viimeksi muutettuna asetuksella (EY) N:o 1259/94 (EYVL N:o L 137, 1.6.1994, s. 54). (7) EYVL N:o 115, 11.11.1962, s. 2645/62. Direktiivi sellaisena kuin se on viimeksi muutettuna direktiivillä 85/7/ETY (EYVL N:o L 2, 3.1.1985, s. 22). (8) EYVL N:o L 186, 30.6.1989, s. 27 (9) EYVL N:o L 291, 19.11.1969, s. 9 LIITE I LUETTELO SALLITUISTA ELINTARVIKEVÄRIAINEISTA Huomautus: Myös näistä väriaineista valmistetut alumiinisubstraattipigmentit ovat sallittuja. >TAULUKON PAIKKA> LIITE II ELINTARVIKKEET, JOISSA EI SALLITA VÄRIAINEITA, LUKUUN OTTAMATTA LIITTEESSÄ III, IV TAI V ERITYISESTI MÄÄRÄTTYJÄ TAPAUKSIA (Liitteessä II käytetyt kuvaukset eivät vaikuta "siirto"periaatteeseen, jos tuotteet sisältävät ainesosia, joihin sisältyy sallittuja väriaineita) 1. Jalostamattomat elintarvikkeet 2. Kaikki pullotetut tai pakatut vedet 3. Maito, puolittain rasvainen tai rasvaton, pastöroitu tai steriloitu (UHT-käsittely mukaan lukien) (maustamaton) 4. Kaakaolla maustettu maito 5. Käynyt maito (maustamaton) 6. Säilötyt maidot sellaisina kuin ne on määriteltyinä direktiivissä 76/118/ETY (maustamattomat) 7. Kirnupiimä (maustamaton) 8. Kerma ja kermajauhe (maustamaton) 9. Eläin- tai kasviperäiset öljyt ja rasvat 10. Munat ja munapohjaiset tuotteet, sellaisina kuin ne on määritelty direktiivin 89/437/ETY 2 artiklan 1 kohdassa 11. Jauhot ja muut myllyteollisuustuotteet; tärkkelys 12. Leipä ja sen kaltaiset tuotteet 13. Makaronivalmisteet ja gnocchi 14. Sokerit, mukaan lukien kaikki mono- ja disakkaridit 15. Tomaattisose ja -säilykkeet 16. Tomaattipohjaiset kastikkeet 17. Hedelmämehut ja -nektarit sellaisina kuin ne on määritelty direktiivissä 75/726/ETY, sekä vihannesmehut 18. Hedelmät, vihannekset (mukaan lukien perunat) ja sienet, säilötyt tai kuivatut; hedelmät, vihannekset (mukaan lukien perunat) ja sienet, jalostetut 19. Erikoishillot, erikoishyytelöt ja kastanjasoseet sellaisina kuin ne on määritelty direktiivissä 79/693/ETY, luumusoseet 20. Kalat, nilviäiset ja äyriäiset, liha, siipikarjanliha ja riista sekä niistä saatavat tuotteet näitä ainesosia sisältäviä valmisaterioita lukuun ottamatta 21. Kaakaotuotteet ja suklaan ainesosat suklaapohjaisissa tuotteissa sellaisina kuin ne on määritelty direktiivissä 73/241/ETY 22. Paahdettu kahvi, tee, sikuri; tee- ja sikuriuute; tee-, kasvi-, hedelmä- ja viljavalmisteet uutteita varten, sekä näiden tuotteiden seokset ja pikavalmisteet 23. Suola, suolan korvaavat tuotteet, mausteet ja mausteseokset 24. Viinit ja muut tuotteet sellaisina kuin ne on määritelty asetuksessa (ETY) N:o 822/87 25. Korn, Kornbrand, hedelmistä valmistetut tislatut alkoholijuomat, Ouzo, Grappa, Tsikoudia de Crète, Tsipouro de Macédoine, Tsipouro de Thessalie, Tsipouro de Tyrnavos, Eau-de-vie de marc marque nationale luxembourgoise, Eau-de-vie de seigle marque nationale luxembourgoise, London gin, sellaisina kuin ne on määritelty asetuksessa (ETY) N:o 1576/89 26. Sambuca, Maraschino ja Mistra sellaisina kuin ne on määritelty asetuksessa (ETY) N:o 1180/91 27. Sangria, Clarea ja Zurra sellaisina kuin ne on määritelty asetuksessa (ETY) N:o 1601/91 28. Viinietikka 29. Imeväisikäisten ja pienten lasten ruoka sellaisena kuin se on määritelty direktiivissä 89/398/ETY, muiden kuin terveiden imeväisikäisten ja pienten lasten ruoka mukaan lukien 30. Hunaja 31. Maltaat ja mallastuotteet 32. Kypsytetyt ja kypsyttämättömät juustot (maustamattomat) 33. Lampaan- ja vuohenmaidosta valmistettu voi LIITE III ELINTARVIKKEET, JOIHIN TIETTYJÄ SALLITTUJA VÄRIAINEITA VOIDAAN LISÄTÄ >TAULUKON PAIKKA> LIITE IV VAIN TIETYISSÄ ELINTARVIKKEISSA SALLITTAVAT VÄRIAINEET >TAULUKON PAIKKA> LIITE V MUUT KUIN LIITTEISSÄ II JA III LUETELLUT ELINTARVIKKEISSA SALLITTAVAT VÄRIAINEET Ensimmäinen osa Seuraavia väriaineita voidaan käyttää quantum satis liitteen V toisessa osassa mainituissa elintarvikkeissa sekä kaikissa muissa kuin liitteissä II ja III esitetyissä elintarvikkeissa. E 101 i) Riboflaviini ii) Riboflaviini-5'-fosfaatti E 140 Klorofyllit ja klorofylliinit: E 141 Klorofylli- ja klorofylliinikuparikompleksit E 150a Sokerikulööri E 150b Emäksisen sulfiittimenetelmän sokerikulööri E 150c Ammoniummenetelmän sokerikulööri E 150d Ammoniumsulfiittimenetelmän sokerikulööri E 153 Kasviperäinen lääkehiili E 160a Karotenoidit E 160c Paprikauute, kapsantiini, kapsorubiini E 162 Punajuuriväri, betalaiini E 163 Antosyaanit E 170 Kalsiumkarbonaatti E 171 Titaanidioksidi E 172 Rautaoksidit ja -hydroksidit Toinen osa Seuraavia väriaineita voidaan käyttää sellaisenaan tai yhdisteinä jäljempänä olevissa elintarvikkeissa, kunnes taulukossa määritetty enimmäismäärä täyttyy. Maustetuissa alkoholittomissa juomissa, elintarvikejäissä, jälkiruoissa, konditoriatuotteissa sekä makeisissa väriaineita voidaan kuitenkin käyttää kulloinkin kyseessä olevassa taulukossa esitettyyn rajaan asti, mutta väriaineiden E 110, E 122, E 124 ja E 155 määrät voivat olla enintään 50 mg/kg tai 50 mg/l. E 100 Kurkumiini E 102 Tartratsiini E 104 Kinoliinikeltainen E 110 Sunset yellow FCF Oranssinkeltainen S E 120 Kokenille, karmiinihappo, karmiinit E 122 Atsorubiini, karmosiini E 124 Ponceau 4R, kokenillepunainen A E 129 Allurapunainen AC E 131 Patenttisininen V E 132 Indigotiini, indigokarmiini E 133 Briljanttisininen FCF E 142 Vihreä S E 151 Briljanttimusta BN, musta PN E 155 Ruskea HT E 160d Lykopeeni E 160e Beeta-apo-8'-karotenaali (C30) E 160f Beeta-apo-8'-karoteenihapon etyyliesteri (C30) E 161b Luteoliini >TAULUKON PAIKKA>